Diari Oficial de la Generalitat Valenciana


Sumari del DOGV 5458, del 26-02-2007 (2007/1396)

Notificació a Inmobiliaria Ibero Americana, SA, de la sentència dictada en les actuacions del juí ordinari número 615/2006.
---------------------------------------------------------------------------------------------------------------------------

### Dades del document

Número de DOGV
:   5458

Data del DOGV
:   26-02-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/1396


Data del document
:   17-10-2006

Organisme emissor
:   Jutjat de Primera Instància Número 1 d'Elx

Tipus de document
:   Edicte

Descriptors 

:   * sistema judicial

Procediment: juí ordinari 615/2006  
Demandant: José María Pérez de Sola  
Procurador: Vicente José Castaño López  
Demandat: Inmobiliaria Ibero Americana, SA   
En el juí a què es fa referència s'ha dictat la resolució el text de la qual, literalment,, diu així:  
"Sentència número 186/2006  
Elx, 25 de setembre de 2006  
Agustín Valero Maciá, magistrat jutge titular del Jutjat de Primera Instància número 1 d'Elx, ha vist les presents actuacions de juí ordinari promogudes pel procurador Juan Bautista Castaño López, en nom i representació de José María Pérez de Sola, sota la direcció lletrada de Julián Salazar Vives, contra Inmobiliaria Ibero Americana, SA, declarada en rebel·lia, ha dictat, en nom del rei, la present sentència sobre la base dels següents (...).  
Decisió  
Que amb l'estimació íntegra de la demanda formulada pel procurador Juan Bautista Castaño López, en nom i representació de José María Pérez de Sola, contra Inmobiliaria Ibero Americana, SA, declare que:  
1. José María Pérez de Sola és propietari, amb caràcter presumptivament de guanys, de l'apartament lletra D de la sisena planta de l'edifici situat a Santa Pola, avinguda de Granada, número 8, que consta inscrit al Registre de la Propietat de Santa Pola com a component "número huitanta-u: apartament sisé, D, que té una mida de quaranta metres i tres decímetres quadrats útils; i confronta: al nord, amb el C; a l'est, amb el passadís del pati general de llums; al sud, amb el E; i a l'oest, amb el carrer d'Orense (hui Valladolid). Li correspon una quota de participació de setanta-cinc centèssimes per cent", de la finca registral número 6.589, que consta al foli 20 del llibre 70 de Santa Pola.  
La referència cadastral és 0656909CR1586D0578NH.  
Títol. Contracte privat de data 28 d'agost de 1967, pel qual el senyor Pérez de Sola es va subrogar en els drets i les obligacions assumits per María del Carmen Sola Argumosa, part compradora en el contracte privat de compravenda celebrat, l'1 de febrer de 1967, amb la mercantil Inmobiliaria Ibero Americana, SA, per un preu de 165.000 pessetes.  
2. Que el Registre de la Propietat és inexacte, ja que consta com a propietària de l'immoble indicat la societat demandada Inmobiliaria Ibero Americana, SA, mentre que la realitat extraregistral és que l'actor és el titular del ple domini de la finca esmentada.  
3. Que procedix la rectificació del registre de la propietat pel que fa a la història tabular de la finca descrita. Esta rectificació ha de consistir a fer constar al Registre de la Propietat que l'expressat component número huitanta-u de la finca registral número 6.589 pertany en ple domini a José María Pérez de Sola, major d'edat, casat amb María de los Ángeles Hernández Ledesma, veí de Santa Pola, carrer del Mestre Alfosea, número 1, 3r, i document nacional d'identitat 40517Z, mitjançant l'oportuna inscripció de transferència.  
S'imposen les costes a la part demandada.  
Una vegada ferma la present resolució, i sense necessitat de despatxar execució, lliureu el corresponent manament en doble exemplar al registrador de la propietat de Santa Pola, que es lliurarà a la part demandant perquè el diligencie, article 521 de la Llei d'Enjudiciament Civil.  
Notifiqueu a les parts esta resolució, i feu-los saber que contra esta procedix un recurs d'apel·lació que cal preparar davant este jutjat en el termini de cinc dies.  
Esta és la meua sentència, definitivament jutjant en primera instància, que pronuncie, mane i firme".  
Atés que ha quedat dissolta la societat demandada en data 1 de gener de 1996, mitjançant la provisió de data 17 d'octubre de 2006, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Generalitat, per a portar a efecte la diligència de notificació de sentència al demandat Inmobiliaria Ibero Americana, SA.  
Elx, 17 d'octubre de 2006.- El secretari judicial: Wenceslao Plaza Carrera.